CFRESH ตั้งบ.ย่อย “44 FOODS LIMITED” รุกตลาดอังกฤษ หวังต่อยอดธุรกิจ
CFRESH ตั้งบ.ย่อย "44 FOODS LIMITED" รุกตลาดอังกฤษ หวังต่อยอดธุรกิจ
26 ส.ค. 2563

บริษัท ซีเฟรชอินดัสตรี จำกัด (มหาชน) หรือ CFRESH เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า คณะกรรมการบริษัทได้อนุมัติให้บริษัทฯจัดตั้งบริษัทย่อยใหม่ในประเทศอังกฤษ ได้แก่ 44 FOODS LIMITED ภายในเดือนสิงหาคม 2563 เพื่อดำเนินธุรกิจแพลตฟอร์ม E-Commerce สำหรับสินค้ากลุ่มอาหาร ด้วยทุนจดทะเบียน 100 ยูโร แบ่งออกเป็นหุ้นสามัญ 100 หุ้น มูลค่าที่ตราไว้หุ้นละ 1 ยูโร โดย Seafresh Group (Holding) Limited (ซึ่งเป็นบริษัทย่อยที่ CFRESH ถือหุ้น 67.55%) ถือหุ้นในสัดส่วน 100%
ทั้งนี้ เพื่อขยายตลาดสินค้ากลุ่ม CFRESH ในประเทศอังกฤษ และรองรับการเติบโตของธุรกิจอื่นในอนาคต